Instruksies, terme en voorwaardes vir aanlynkredietkaartskenkings, elektroniese fondsoorplasings (EFO's) en direkte deposito's
Skenkings aan die Universiteit van Pretoria
U kan die Universiteit van Pretoria ondersteun deur 'n skenking deur middel van die aanlynskenkingsdiens of 'n EFO te maak.
Indien u verkies om u skenking via die Universiteit van Pretoria se webtuiste (aanlynkredietkaartskenking) te maak:
Klik op die skakel Tuksbeursfonds onder Kontak UP op die UP-hoofwebblad
Kies die fonds wat u wil ondersteun
Aanvaar die terme en voorwaardes
Verskaf u kredietkaartbesonderhede op die veilige webblad
Klik op Skenk om die betaling te verwerk.
Om via EFO te skenk, kan u die Universiteit van Pretoria as 'n begunstigde laai of kies om 'n eenmalige betaling via u eie internetbankrekening te maak. Gebruik asseblief die bank- en verwysingsinligting hieronder om te verseker dat ons u bydrae as 'n skenking identifiseer en 'n belastingsertifikaat uitreik
Bankbesonderhede vir EFO-betalings:
Rekeningnaam: Universiteit van Pretoria Bank: ABSA Bank
Rekeningnommer: 21 40000 038Tak: Hatfield
Takkode: 632 005Tuksbeursfonds-kostesentrumverwysing: S0V468/3600
Tuksbeursfonds-kostesentrumverwysing per kategorie:
Indien u 'n UP-personeellid is, gebruik asseblief u personeelnommer en die kostesentrum as verwysings. Alternatiewelik kan u u skenking via die 'payroll'-skenkingsopsie op die intranet maak.
Stuur asseblief die bewys van EFO aan [email protected]
Indien u per abuis foutiewe verwysingsbesonderhede aangedui het, word u versoek om asseblief vir Rendani Tshishonga by 012 420 3693 of [email protected] te kontak ten einde te versoek dat die fout reggestel word.
Die prosedure vir 'n direkte deposito is presies dieselfde as die vir 'n EFO-betaling, behalwe dat u fisies na u bank sal moet gaan en die deposito daar moet maak. Stuur asseblief u bewys van betaling per e-pos aan [email protected]
Hierdie ooreenkoms is 'n kontrak tussen skenkers en die Universiteit van Pretoria en is van toepassing op die gebruik van aanlyn-skenkingsdienste en elektroniese fondsoordragte (EFO's).
Deur hierdie webblad te gebruik, aanvaar u hierdie terme en voorwaardes. U gebruik die aanlyn-skenkingsdienste en EFO op u eie risiko en die Universiteit van Pretoria sal nie aanspreeklik gehou kan word vir enige skade wat u te beurt mag ly nie met die uitsondering van skade wat deur die Universiteit se nalatigheid of opset veroorsaak is. Indien u enige navrae oor veiligheid en privaatheid het, stuur asseblief 'n e-pos aan [email protected] of kontak die Bevorderingskantoor by 012 420 3361.
Deur die aanlyn-skenkingsvorm in te vul, bevestig u dat u ten minste 21 jaar oud is en dat u die nodige magtiging verkry het, indien magtiging vereis word, om 'n aanlyn-skenking te maak. Die Universiteit behou die reg voor om skenkings geheel na eie goeddunke skenkings van die hand te wys of terug te gee.
Die persoonlike inligting – byvoorbeeld u naam, woonadres of e-posadres – wat verskaf is om 'n aanlyn-skenking moontlik te maak, sal met geen derde party gedeel word nie, uitsluitend dié wat betrokke is by die aanteken en verwerking van u skenking.
Indien 'n ongemagtigde derde party u persoonlike inligting bekom as gevolg van enige handeling buite ons redelike beheer – byvoorbeeld ongemagtigde toegang tot ons databasis – skeld u die Universiteit vry van enige skade wat u mag weens sodanige openbaarmaking.
Ons mag van tyd tot tyd e-posse aan ondersteuners stuur om hulle attent te maak op nuwe projekte en veldtogte of om terugvoering te gee. Dit is die enigste e-posse wat die Afdeling Bevordering van die Departement Universiteitsbetrekkinge aan u sal stuur; met ander woorde, die Universiteit van Pretoria sal benewens dié e-posse geen ander e-posse aan u stuur nie. Stel ons asseblief in kennis indien u verkies om geen e-posse van die Universiteit te ontvang nie deur 'n e-pos met 'VERWYDER' aan [email protected] te stuur.
Skenkings is nie terugbetaalbaar nie en kan nie gekanselleer of teruggegee word nadat dit geprosesseer is nie. Indien u agterkom dat bedrog met u kaart gepleeg is, of indien u kaart verlore raak of gesteel word, moet u die verskaffer van u kaart in kennis stel soos vereis deur hul aanmeldingsreëls.
Let asseblief daarop dat die Universiteit die reg voorbehou om u skenking vir algemene doeleindes aan te wend tensy u aandui dat die skenking vir 'n spesifieke fonds geoormerk is.
Deur die aanlyn-skenkingsdiens te gebruik, maak u 'n skenking aan die Universiteit van Pretoria. Skenkers mag 'n skenkingsfaktuur aanvra en sal 'n belastingsertifikaat in ooreenstemming met die Belastingwet ontvang.
Die Universiteit van Pretoria is nie 'n rekeningkundige, belasting- of finansiële adviseur nie. U behoort nie op die inligting wat hier gegee word staat te maak om die rekeningkundige, belasting- of finansiële gevolge van die maak van 'n donasie te bepaal nie. Ons beveel ten sterkste aan dat u u eie rekeningkundige, belasting- of finansiële adviseur raadpleeg oor enige gevolge wat u mag affekteer.